Document ID: 32011R0880

РЕГЛАМЕНТ (ЕС) № 880/2011 НА КОМИСИЯТА
от 2 септември 2011 година
за поправка на Регламент (ЕС) № 208/2011 за изменение на приложение VII към Регламент (ЕО) № 882/2004 на Европейския парламент и на Съвета и на регламенти (ЕО) № 180/2008 и (ЕО) № 737/2008 на Комисията по отношение на списъците на референтни лаборатории на ЕС и имената на тези лаборатории
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграф 5 от него,
като има предвид, че:
(1)
В Регламент (ЕО) № 882/2004 се определят общите задачи, задължения и изисквания към референтните лаборатории на ЕС в областта на фуражите и храните, опазването на здравето на животните и живите животни. Референтните лаборатории на ЕС за опазване здравето на животните и живите животни са изброени в част II от приложение VII към посочения регламент.
(2)
С Регламент (ЕС) № 87/2011 на Комисията от 2 февруари 2011 г. за определяне на референтна лаборатория на ЕС за здравето на пчелите, за установяване на допълнителни отговорности и задачи за тази лаборатория и за изменение на приложение VII към Регламент (ЕО) № 882/2004 на Европейския парламент и на Съвета (2) се определя референтна лаборатория на ЕС в областта на здравето на пчелите, като същата се добавя към списъка на референтните лаборатории на ЕС за опазване здравето на животните и живите животни.
(3)
С Регламент (ЕС) № 208/2011 на Комисията от 2 март 2011 г. за изменение на приложение VII към Регламент (ЕО) № 882/2004 на Европейския парламент и на Съвета и на регламенти (ЕО) № 180/2008 и (ЕО) № 737/2008 на Комисията по отношение на списъците на референтните лаборатории на ЕС и имената на тези лаборатории (3) беше заменено приложение VII към Регламент (ЕО) № 882/2004. Референтната лаборатория на ЕС в областта на здравето на пчелите обаче беше пропусната в списъка на референтните лаборатории на ЕС за опазване здравето на животните и живите животни, включен в част II от приложение VII към Регламент (ЕО) № 882/2004, изменено с Регламент (ЕС) № 208/2011.
(4)
Важно е списъкът на референтните лаборатории на ЕС, установен в Регламент (ЕО) № 882/2004, да бъде актуализиран. Следователно пропускът в Регламент (ЕС) № 208/2011 следва да бъде поправен.
(5)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕС) № 208/2011, в списъка на референтните лаборатории на ЕС за опазване здравето на животните и живите животни в част II от приложение VII към Регламент (ЕО) № 882/2004 се добавя следната точка 18:
„18. Референтна лаборатория на ЕС за здравето на пчелите
ANSES - Sophia-Antipolis Laboratory
Sophia-Antipolis
Франция.“
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 септември 2011 година.

Labels: 7
0
6